
REFERAT DE APROBARE


[bookmark: _Hlk102204999][bookmark: _Hlk102205111]a proiectului de hotărâre pentru aprobarea depunerii proiectului “Renovarea energetică pentru clădiri rezidențiale multifamiliale din Orașul Deta – Lot 2”, a descrierii sumare a investiției propuse a fi realizată prin proiect și a cheltuielilor aferente acestuia

[bookmark: _GoBack]Prin ordinul Ministerului Dezvoltării, Lucrărilor Publice și Administrației pentru aprobarea Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR, componenta 5-Valul renovării, se propune îmbunătățirea fondului construit printr-o abordare integrată a eficienței energetice, a consolidării seismice, a reducerii riscului la incendiu și a tranziției către clădiri verzi și inteligente, conferind respectul cuvenit pentru estetică și calitatea arhitecturală a acestuia, dezvoltarea unor mecanisme adecvate de monitorizare a performanțelor fondului construit și asigurarea capacității tehnice pentru implementarea investiților.
Obiectivele specifice urmăresc renovarea energetică moderată sau aprofundată a clădirilor rezidențiale multifamiliale, respectiv renovarea integrată a clădirilor rezidențiale multifamiliale (eficiență energetică și consolidare seismică); renovarea energetică moderată sau aprofundată a clădirilor publice, respectiv renovarea integrată a clădirilor publice (eficiență energetică și consolidare seismică).
Prin intermediul acestei operațiuni vor fi sprijinite acțiuni specifice realizării de investiții pentru consolidarea seismică și creșterea eficienței energetice a clădirilor publice, respectiv :
- Lucrări de reabilitare termică a elementelor de anvelopă a clădirii;;
- Lucrări de reabilitare termică a sistemului de încălzire/a sistemului de furnizare a apei calde de consum; 
- Instalarea unor sisteme alternative de producere a energiei electrice și/sau termice pentru consum propriu; utilizarea surselor regenerabile de energie; 
- Lucrări de instalare/reabilitare/modernizare a sistemelor de climatizare și/sau ventilare mecanică pentru asigurarea calității aerului interior; 
- Lucrări de reabilitare/ modernizare a instalațiilor de iluminat în clădiri; 
- Sisteme de management energetic integrat pentru clădiri; 
- Sisteme inteligente de umbrire pentru sezonul cald; 
- Modernizarea sistemelor tehnice ale clădirilor, inclusiv în vederea pregătirii clădirilor pentru soluții inteligente; 
- Lucrări pentru echiparea cu stații de încărcare pentru mașini electrice, conform prevederilor Legii nr. 372/2005 privind performanța energetică a clădirilor, republicată2; 
- Alte tipuri de lucrări; 
- Instalare de stații de încărcare rapidă pentru vehicule electrice aferente clădirilor (cu putere peste 22kW), cu două puncte de încărcare/stație. 
Având în vedere Ordinul Ministerului Dezvoltării, Lucrărilor Publice și Administrației pentru aprobarea Ghidului specific privind regulile și condițiile aplicabile finanțării din fondurile europene aferente Planului național de redresare și reziliență, art.1.3 din Ghidul specific și prevederile Regulamentului (UE) 2020/2094 al Consiliului din 14 decembrie 2020 de instituire a unui instrument de redresare al Uniunii Europene pentru sprijin și redresare în urma crizei provocate de COVID-19 și ale Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență, am inițiat proiectul de hotărâre pentru aprobarea depunerii proiectului “Renovarea energetică pentru clădiri rezidențiale multifamiliale din Orașul Deta – Lot 2”, a descrierii sumare a investiției propuse a fi realizata prin proiect și a cheltuielilor aferente acestuia.

